cyanic-selkie/wikianc huggingface dataset:
Чурак сельсовет
Чурак сельсовет вӧлі аркмӧтӧм 1918 годӧ август 19 лунӧ. Перво сыын вӧлі 10 грезд: Чурак, Пальник, Тимина, Демид, Шалам, Гришкин, Нӧвӧжилӧв, Ильин, Липӧв, Денин. Сэсся сы увтӧ пырисӧ муэз вӧвлӧм Лямпин сельсоветісь.
2005 годсянь кӧркӧся Чурак сельсовет пыртӧмась Лёвич посадмуӧ.
Чурак сельсоветын 2003 во кежӧ вӧлісӧ сэтшӧм олан иннэз:
Роза котыр
Роза котыр (Rosaceae) — роза чукöрись корья быдмас котыр. Розаэз 4 субкотырись 95 увтыр да 2830 вид.
Пожва (Юсьва район)
Ним йылісь
Пожванас посёлоксö шуöны Пожва ю сьöрті, кöд дорö сійö лöсьöтöмась.
Кылыс тэчöм кык торись — пож да ва. Ва формантöн помасьöны уна юэз Коми муын: Иньва, Обва, Нытва... Пож йылісь эм быдкодь версияэз: пож = коми пож, пож < коми пеж; пож < коми пожум.
География
Посёлок вылöт котöртöны юоккез: Елыманика, Ратанка, Аняшор (рочöн Анящера), Лысковка.
Пожвасянь Юсьва посадöдз (райцентр) 78 км ылына. Перемöдз веськыт визь кузя — 100 км ылына, а мунны кö автотуй кузя, петö 400 км мымда.
Пожвасянь лунвыв-рытвылö (туй кузя) 14 км ылынаын сулалö Майкар, ордча посадмулöн шöрин.
Пожва посёлок бердын куйлöны грезддэз: рытвылас Ключи, асыввылас йöзтöмöсь ни Ыджыт Мочищё да Учöт Мочищё, лунвыв-асыввылын — грезддэз Льӧмпика да Усь Пожва.
Янсалöм
Пожвалöн торрез:
Туйез
Öні Пожваын лыддьöны 65 туй. :
Туйезся эмöсь кварталлэз, шуам Подстанция, Аэродром.
История
Роччез первуись гижöмась Пожва йылісь 1629’ годö, но сэк басниыс мунöма токö ю йылісь, кöда  гöгöр осьтöмась кöрт рудаэз.
1715’ годö Гагаринлöн гижöтан небöгын казьтывсьöны «Орёл присудісь кык учöтичок грезд Усь Пожва да Верх Пожва, но сэтчин сизим гортвидзансис нёльыс вöлöмась отиртöг, а кыкас олöмась кориссез.
Пожва ю дорын слободка пондас быдмыны чугунсылöтан да кöрткеран завод бердын, кöдö Н.Г. Строганов тшöктöм сьöрті кутчöмась лэбтыны 1754’ годö да лэдзöмась 1756’ март коста. 1758’ восянь 1786’ воöдз Пожва заводын сылöтлöмась и ыргöн.
Сёрöнжык, 1773’ годö, заводыс вуджöма сенатор В. А. Всеволожскöй киэзö, а 1796 сылöн Всевлод лö. Мöдыс вуджöтöма перемскöй именнёлісь веськöтлансö Совдорись Пожваö.
Посадсö бура планируйтöмась. Эшö 1785’ годö татчö лэбтöмась мöдік пуовöй вичку (одззаыс сотчöма 1778’ воын). ХІХ век пондöтчикö Пожваын лыддьöмась 414 керку ни. 1809–1812’ воэзö татöн уджалöмась архитекторрез А. М. Заправскöй да П. Д. Шретер. Бура баситöмась посаднысö и крепоститöм архитекторрез Вяткин Андрей да Мальцев Лука Степанович.
1815’–1817’ воэзö заводын уджалöма тöдчана туялісь металлург да сыбöрся Петербургись Академиялöн член-корреспондент П. Г. Соболевскöй  (1782–1841). Сы кипод увтын 1817’ годö лэдзöмась Кама ва вылö кык медодзза пароход да первуись Рочмуын пондылöмась пудлингуйтны кöрт.
1839’ февральын татöн керöмась паровоз «Пермяк» – паськыт колея понда медодзза паровоз Рочмуын. 1876’ юнь 28’ лунö Пожваын осьтомась потребитіссез котыр, кöда сідзжö вöлöма медодззаэзын империяаным.
1861’ годся реформаэз бöрын заводыс Пожваас жебмас, чугунсö кисьтны дугдасö, пондасö лэдзны токö вевттян кöрт.
1900’ годö, Пожваись заводсö небöма князь С. Е. Львов, кöда тшöктöма заводас керны отирлö колана берся: металлісь бекöр-пань, му-видз уджалан струмент да мый да. Уджаиныс лоас бöра рентабельнöй.
XX пондöтчикö Пожваын оліссезлöн сулалöмась 600 мымда керку, а господалöн — 20. Посадын вöлі зонкаэз да нывкаэз понда велöтчаніннэз, кык изовöй вичку (мöдыс — шойна дынын), почта, телеграф, веськöтчан комплекс.
Пожваыс вöлі Пожевскöй волосьлöн шöрин.
1918’ во пондöтчикö заводсö князьыслісь мырддьöмась, сія лоас канлöн. 1922’ да 1927’ годдэзö Пожвасис завод кыкись пöднавлöмась. 1928’ восянь 1939’ воöдз уджаиныс вöлöма промысёл керан «Молот» нима кооперируйтöм артельлöн, кöдö сэсся сетасö Кыдззакарись химкомбинат кипод увтö. Заводыс Пожваын уджалöма 1954’ годöдз, сэсся сійö демонтируйтöмась Кама вавидзан лоöм шогья.
1931’ годö Пожваын пансьöма Назукин нима колхоз, кöдö 1951’ январ 20’ лунö гырисьмöтöм бöрын (сэк öтувтчöмась нёль сельхозартель) пондöмась шуны «Путь к коммунизму». Этія колхозыс олас 1966’ май 12’ лунöдз, кöр татчö лöсьöтасö совхоз, 1969’ годö совхозыслісь веськöтлансö вуджöтöмась Майкарö.
1940’ юль 26’ лунö Пожвалісь статус лэбтöмась карокöдз, но ХХ век помын сія бöра лоас посёлокöн.
1940’ воэзö, Ыджыт косясян коста, посёлокö вайöтöмась уна эвакуируйтöм отирсö. Пожваас лöсьöтöмась туберкулёзöн висись челядь понда санаторий. Война бöрын оліссез бöра лоасö этшажык.
1955’–1956’ годдэзö, вавидзан шогман кежö, Пожваын олöмась 3000 морт, сулалöмась 699 öтісувдаа да 95 кыксувдаа керку, вöлі шöрöт школа, клуб, куим челядьсад, больнича, аптека, почта, кык магазин, вичку, суд, веськöтлан керкуэз. Унажык керкуэсö ва шогья вуджöтöмась тодиль аркмöтöм виль микрорайонö.
1958’ декаб 16’ лунö важ завод туйö лэдзöмась судомеханика сьöрті завод, кöда сэсся пондас шусьыны «Лесосплавмаш» да пырас Перемись «Коммунар» öтувтчöмö. Талун сія — ОАО «Пожваись машинакеран завод»).
1918’ восянь 2005’ воöдз Пожваын юралöма посёлковöй совет, муыс шусис "Пожвинскöй поссовет" нето "Пожвинскöй сельсовет". 1924’–1931’ воэзö Пожваись поссоветыс лыддисьöма Майкар районын, сыбöрын – Чормöс районын, а 1959’ нояб 4’ лунсянь — Коми кытшись Юсьва районын. 2006’ годö виль роч туйдöт сьöрті Пожва поссовет туйö вöлі лöсьöтöм Пожва посадму.
Веськöтлан
Öні Пожваыс пырö Перем ладорись Коми кытшö, Юсьва районас, кытöн сія — Пожва посадмулöн шöрин (2006' восянь). Посадмуын эм юралісь да депутаттэзлöн совет. Öні посамуын юралö Попов Петра Дмитриевич.
Канму сідзжö Пожваын видзö:
Отир
Пожваын оліссез шусьöны пожевля́на. 2009' во пондöтчикö нія вöлöмась 3518 морт. Отирыс баитöны роч кыв вылын.
Гора нима отир
Пожваын шогмисö:
Пожва история понда уна керис
Шӧмувтыр
Шӧмувтыр (O), рочӧнжык кислород - сія химияись 8-ӧд ӧтувтор. Абу металл, газ. Топыта - 0,00142897 г/см³. Сылӧтан шонтӧг - 54,8 K. Шӧмувтыр ӧддьӧн колана быдӧс ловья лов понда, мыля отир да пода лолалікӧ унажыксӧ сійӧ и кыскӧны тыэзаныс руись.
Цератостилис
Цератостилис (Ceratostylis ) –  Орхидея котырись  (Orchidaceae) быдмас увтыр. Цератостилис увтырӧ пырӧны 60 - 145 вид. Цератостилис пантасьӧ Азияын да Океанияын.
Pinus maximartinezii
Pinus maximartinezii (Pinus maximartinezii) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 5-15 метра вылына да овлӧ 50 см кыза диаметрын. Пожум пантасьӧ шӧр Мексикаын.
Лягушапаськӧм
Быдмӧ ваӧсь нето нюрсялӧм местаэзын.
Коми диалекттэзын сылӧн эм и уна мӧдік ним:
Орхидея котыр
Орхидея котыр (Orchidaceae) — быдмас котыр. Орхидеяэз 21.950 нето 26.049 вид.
Чомор
Чомор (диал. чомӧр нето чомер) – коми мифологияын олісь чуд. Важ комиэз понда чоморыс вӧлі натьтӧ мупытшк видзисьӧн. Сылӧн культ павкӧ кык быдкодь сфералӧ. Ӧткӧ – чомортӧ пыртӧны лёк (мупытшкся) чуддэз коласӧ, а мӧдкӧ – йитӧны сю-турун воӧмкӧт. Перем ладорын комиэз талун сійӧ унажыксӧ тӧдӧны мун чомору! кывсер сьӧрті.
Вежалун
Емва дорын, Эжва кывтытын, Эжва йылын, Сыктывдінын да шӧрӧт Сыктыв дорын коми отир шуӧны чомӧрнас нето чомернас гаж, кӧдӧ порйӧтлӧны воӧм сюсӧ дзимлялӧм бӧрын нето ытшкан ештӧтӧм бӧрын. Сідз жӧ нимтӧны и тодильнӧй сёян, кӧдӧ лӧсьӧтӧны этія лун кежӧ: тэсись нето идовӧй пизись, виӧн пӧжалӧмӧ. Кӧр пым уджыс чулалас, Сыктывдінын горӧтчасӧ:  но тай чомӧр шеді нето шедӧдім тай чомӧртӧ. Лэт ю дорын чоморнас шуӧмась гаж, кӧдӧ сурӧн, йӧктӧмӧн да сьылӧмӧн чулӧтлӧмась вартан бӧрын.
Ритуал понда пуана сэтшӧм жӧ кодь сёян йылісь тӧдлісӧ и ордча йӧз. Сідз татара шуӧны чумарӧн кӧвдӧммезӧн шыд, удмурттэзлӧн чумер – кӧвдӧммезісь сёян, а мокшалӧн цёмара – рузӧговӧй пельняннез.
Нимыс йылісь
Мукӧдыс чайтӧны, коми отирыс пӧ чомортӧ одзӧстӧмась роччезлісь: кулӧмгортса роч диалектын эм и кыв чомор – сідз шуӧны вӧрисьӧс. И коми мортыт, кӧр мезмӧтчӧ бы дозыляйтісьыс шогья, шуыштас: мун чомору, чомор кывсӧ роч датив формаӧ пуктӧмӧн.
Ойвывся роччез сэсся коми енкоддьӧмсӧ пондасӧ вӧрись (лешак) туйӧ видзны, а сэсся лунвыв комиэз роччезлісь ни одзӧстасӧ чомор вылӧ эттшӧм нёджӧвсӧ. Сідз и аркмис фраза мун чомору! ‘мун лешак дорӧ!’, кӧдӧ тӧдӧны унажыксӧ комиэз Иньва ладорын, но, шуам, и шӧр Сыктыв дорись Чуклӧмын чомӧру – видчан кыв.
Лэт ладорын (Порошева грездын) мортӧс, кӧда кӧлысь (свадьба) бӧрын пондіс овны тесь керкуын, нимкодялӧны чомур (чомурӧ мунны – инь ордӧ овмӧтчыны). Мукӧдыс, бӧра, лыддьӧны, чомурнас пӧ татӧн тесь шусьӧ.
Чомӧр туиснас Сыктывдінын шуӧны и учӧтик симӧтовӧй доз, кӧдаын вайлӧмась сёян ичмоньлӧн ай-мам ордӧ гаж порйӧтікӧ. Мордінын, чужас кӧ ныв, шуӧны чомер туис чужи.
Оланін
Перем комиэз сьӧрті, чомор олӧ ыб шӧрись расын, аслас керкуокын. Этійӧ керкусӧ мортлӧ оз позь адззывны: сія нач тырӧм понульӧн, жельнӧгӧн, понсэтӧрӧн да жовпуӧн, ёгтурунӧн. Кӧть и тӧрӧтчас мортыс тэлляинас, Чоморыс керкуок дынӧ, сы дынӧдз сё оз сибав: тэльыс пӧртчас куштывкаӧ, кӧда кузя котӧртӧ руч, а ӧмас видзӧ мыйкӧ сьӧдӧ – этӧ Чоморыс нӧбӧтӧ ассис гортсӧ, медбы сувтӧтны сійӧ мӧділаӧ.
Оланнёж
Чоморыс – гожумся олісь, тӧв кежӧ сія пырӧ му пытшкӧ да узьӧ сэтчин тулысӧдз. Саймӧтӧ сійӧ ыбшар.
Мывкыд
Чомортӧ тӧдӧны сюа ыббез додзирайтісь туйӧ. Сія абу лышкыт. Лэт дорись Абьячойын чоморнас нимкодялӧны надз мортӧс. Отирыслӧ чоморыт отсалӧ гусьӧн и мыччасьӧ токӧ сэк, кӧр кинкӧ казьмӧтас сылісь нимсӧ. Вермӧ йӧртлыны аслас гортӧ челядьӧс, кӧр ай-мам асьныс «иньдӧтасӧ» нійӧ этія ыб чуд дынӧ.
Чомор фольклорын
Ашынас зонсӧ ыб вывсис адззас. «Тэ кытӧн вӧлін?» – «Менӧ тоша старик гортас нуӧтліс. Тшӧктіс сёртни керны. Ме кери, а сэсся пышши». – «Кыдз нӧ бӧр туйсӧ адззин?» – «Пыртӧнням воньӧ пӧрччасис, да нинкӧмӧ ыбӧсас кольччис. Сы сьӧрті и адззи...»
Чомор литератураын
Перем ладорын коми челядьыс тӧдӧны чомор йылісь чожабаитан:
''Чочком чомор олӧ чомын. Чочком лым чочкоммӧ омӧн. Чочком ном лэбалӧ чом дын, сылӧ колӧ чочком чомор. Кӧть и чочком чочком чом, но чочкомжык чочком ном…''
Сывью (ю)
Сывью (мӧднёж Сыви, Сылва) – неыджыт юок Перем ладорись Коми кытшын, Иньваӧ усян Вежайкалӧн шульга вож.
Сывьюлӧн кузяыс – ? км. Бассейныс – ? км² ыжда.
Ваыс кынмӧ октяб помын, а оссьӧ – апрель помын.
Ю дорын сулалӧны грезддэз: Мальцов, Паль, Гаврук.
Лягай (Кӧчладор район)
Лягай — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География
Лягайыс сулалӧ Кӧч посадсянь трак кузя рытвылӧ 6 км ылынаын.
Ордча грезддэз
Мадматын олан иннэз, Тарас да Васькин, сулалӧны Лягайыссянь лунвыв-асыввылын. Вит километра ылнаын, асыввылӧ кӧ мунны, петӧ Октябскӧй посёлок да сы саяс Кӧч посад. Ойвыв-рытвылын Лягайсяняс, сьӧд вӧр шӧрӧ дзебсисьӧмӧнмоз, сулалӧ Ой Пожым грезд, а ойвыв-асыввылын, Учӧт Сэпӧль ю дорас, отиртӧм Долгоев грезд.
Туйез
Лягаяс öні лыддьöны 5 :
Отир
Лягайын оліссезлӧн лыдыс медбӧрья нёльдас годӧн невна чинӧма. 2009 во пондӧтчикӧ татӧн олісӧ 133 морт, кӧдна видзисӧ 53 горт, а 1970 годӧ грездас вӧлі 198 морт.
Хамэгастродия
Хамэгастродия (Chamaegastrodia) –  Орхидея котырись  (Orchidaceae) быдмас увтыр. Хамэгастродия увтырӧ пырӧны 3 вид. Хамэгастродия пантасьӧ Азияын.
Лёвич посадму
Лёвич посадму (рочӧнжык: Левичанскӧй сельскӧй поселеннё) — веськӧтлан юкӧт Перем ладорись Коми кытшын, Кӧсладор районас.
Шӧр Йӧг (ю)
Шӧр Йӧг (гижӧны сідзжӧ Шӧрйӧг) – неыджыт ю Перем ладорись Коми кытшын, Велваӧ усян Йӧгвалӧн веськыт вож.
Юыслӧн кузяыс – ? км. Бассейныс – ? км² ыжда.
Ваыс кынмӧ октяб помын, а оссьӧ – апрель помын.
Шӧр Йӧгыслӧн эм ыджыт веськыт вож.
Ю дорын сулалӧны грезддэз: Габов, Тренёв (ӧні абу ни йӧзыс), Дмитриевка (ӧні отиртӧм), Мартин, Алековчи, Мурмар.
Вум (ю)
Вумлӧн кузяыс – 73 км. Бассейныс – 150 км² ыжда.
Юыс йысялӧ октяб помын, а оссьӧ – апрель помын.
Чепца
Чепца́ (удм. Чупчи́, тат. Чюпче) — Перем крайын, Удмуртияын да Киров областьын ю, Вяткалӧн медыджыт шульга вож. Кузяыс 501 км, бассейныс 20 400 км². Пондӧтчӧ Перем крайись Камайыв керӧссэзсянь и котӧртӧ Удмуртияӧт да Киров областьӧт. Усьӧ Кирово-Чепецк кар дынын Вятка юӧ.
Коми му
Коми му — быдӧс муэз, кӧдна коми отир лыддьӧ аслас чужанінӧн.
Коми му вежӧртас увтӧ унажыксӧ пыртӧны талуння Коми Республика да Коми кытш. Но Коми муыс – эта эшӧ и ордча муэз, кытӧн комиэз важынсянь олӧны: Перем ладорись Чердын да Вишера районнэз, мукӧт муэз Совдор, Совкар, Сива, Карагай да Ильинскӧй районнэзісь, а сідзжӧ Киров лапӧлісь Зюзьдін да Камакатыт районнэз.
Перем коми Википедия
Перем коми Википедия – Википедия перем коми кыв вылын.
Лямпин сельсовет
Лямпин сельсовет — кӧркӧся веськӧтлан юкӧт Коми кытшись Кӧсладор районын. Шӧриныс – Лямпин грездын (деревняын). 1930 воэзӧ сельсовет увтын вӧлісӧ грезддэз:
Лямпинісь сельсоветсӧ вежӧм бӧрын сылісь муэсӧ пыртӧмась Чурак сельсовет увтӧ.
Шӧр Кува (ю)
Шӧр Кува  – неыджыт ю Перем ладорись Коми кытшын, Кувалӧн шульга вож.
Юыс – ? км кузя. Бассейныс – ? км² ыжда.
Ваыс кынмӧ октяб помын, а оссьӧ – апрель помын.
Хинтонелла
Хинтонелла (Hintonella) –  Орхидея котырись  (Orchidaceae) быдмас увтыр. Хинтонелла пантасьӧ Америкаын.
Гуляев Евгений Семёнович
Гуляев Евгений Семёнович (комиӧн Семен Йӧлгинь; 1928—1977) — коми кыв туялісь, филология сьöрті кандидат (1962).
Март 28’ лун
Март (тулысодз) 28' лун — Григорий лунлыддян сьöрті, волöн 87-öт лун (воыс кö кассяна — 88-öт лун), во помöдз кольччö 278 лун.
Вуктыл район
Вуктыл район — веськӧтлан юкӧт Коми Республикаын; республикалӧн 15 районісь ӧтік.
Веськӧтлан шӧрин – Вуктыл карын. Вуктылсянь Сыктывкарӧдз 545 км ылына.
Районыс аркмӧтӧм 1975 годӧ.
География
Вуктыл районыс 22,6 сюрс км² ыжда. Куйлӧ Коми Республика асыввылын. Межаасьӧ Печора районкӧт ойвылын, Сӧснагорт районкӧт рытвылын, Мылдін районкӧт лунвылын да Йӧгра кытшкӧт асыввылын. Медыджыт ю районас – Печора, кӧда дорын сулалӧ Вуктыл кар.
Отир
Оліссез Вуктыл районас 16,8 сюрс морт (Коми Республикаись 1,7% отирыс). Ны коласісь карын олӧны 13,4 сюрс морт, мӧділаын 3,4 сюрс морт.
Веськӧтлӧм
Район вылын юралісьыс Зиняк Ярослав Степанович. Веськӧтланыслӧн адрес: 169570, Вуктыл кар, Комсомол туй, 14. Факсыс (82146) 213-33.
Янсалӧм
Вуктыл район янсӧтчӧ 5 веськӧтлан юкӧт вылӧ. Татӧн ӧтік карму да нёль посадму.
Оланіннэз
Вуктыл районын лыддьӧны 11 оланін: ӧтік кар (Вуктыл), вит посёлок, кык посад да куим грезд.
Экономика
Вуктыл районас кӧзяйство понда медыджыт роль орсӧ газ.
Трояны
Трояны — этія посад Польшаын, Мазовия воеводствоын.
Вурлам (ю)
Вурлам — ыджыткодь ю Перем ладорись Коми кытшын, Кӧсваӧ усян Лолӧглӧн шульга вож. Пондӧтчӧ Коми кытш рытвыв визир дорын.
Вурламлӧн кузяыс – ? км. Бассейныс – ? км² ыжда.
Ыджытжык вожжес – Копья, Чёрная, Березовка.
Ю дорын ӧні олан иннэз абуӧсь.
Колегова Нина Андреевна
Колегова Нина Андреевна (комиӧн Ӧньӧ Нина; 1913-2006) — коми кыв туялісь, филология сьöрті кандидат (1947), Коми АССР-ись наукаын да культураын заслуженнӧй уджалісь (1964).
Март 29’ лун
Март (тулысодз) 29' лун — Григорий лунлыддян сьöрті, волöн 88-öт лун (воыс кö кассяна — 89-öт лун), во помöдз кольччö 277 лун.
Pinus rzedowskii
Pinus rzedowskii (Pinus rzedowskii) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 20-25 метра вылына да овлӧ 30–60 см кыза диаметрын. Пожум пантасьӧ Мексикаын.
Шӧрӧт Асыввыв
Шӧрӧт Асыввыв (рочӧнжык Средньӧй Восток, фарс. خاورمیانه, урду مشرقی وسطٰی, араб. الشرق الأوسط‎‎, азерб. Orta Şərq, ивр. המזרח התיכון‎, тюрк. Orta Doğu) — Рытвыв Азияын регион, кӧда куйлӧ Тюркиясянь да Ираксянь асыввылын, Индиясянь рытвылын да Шӧрӧт Азиясянь лунвылын.
Татӧн куйлӧны куим канму:
Мукӧд кыввезын Шӧрӧт Асыввывнас шуӧны Матісь Асыввыв + вылынжык казьтыштӧм канмуэз, шуам инглиш кыв вылын этія ыджытжык регион шусьӧ Middle East.
Мукӧдкоста Шӧрӧт Асыввыв регионӧ пыртӧны сідзжӧ Шӧрӧт Азиясӧ, а кӧр эшӧ и быдсӧн Лунвыв Азиясӧ.
Лёквож (Исылӧ усян ю)
Лёквож — неыджыт ю Перем ладорись Коми кытшын, Иньваӧ усян Исывлӧн шульга вож.
Юыслӧн кузяыс – 10 км. Бассейныс – 40 км² ыжда.
Ваыс кынмӧ октяб помын, а оссьӧ – апрель помын.
Одзжык ю дорын вӧлі посёлок Лёквож.
Холкоглоссум
Холкоглоссум (Holcoglossum) –  Орхидея котырись  (Orchidaceae) быдмас увтыр. Холкоглоссум увтырӧ пырӧны 15 вид. Холкоглоссум пантасьӧ Азияын.
Pinus cembroides
Pinus cembroides (Pinus cembroides) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 8-20 метра вылына да овлӧ 50 см кыза диаметрын. Пожум пантасьӧ Мексикаын.
Лёвич сельсовет
Лёвич сельсовет — 1918-2004 годдэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 6 оланін, да оліс 556 морт. Шӧрин – Лёвич грезд.
1930 воэзӧ Лёвич сельсоветын вӧлі 12 грезд (деревня): Лёвич, Якунин, Дедеруй, Сенин, Быкӧв, Чертеж, Цыганӧв, Кондакӧв, Багай, Краснобай, Усь Вум, Андронӧв.
Лёвич сельсоветын 2003 воын вӧлісӧ сэтшӧм олан иннэз:
Кӧркӧся олан иннэз:
Сыктыв (ю)
Сыктыв – Коми Республикаын ю, Вынваӧ усян Эжвалӧн шульга вож. Сыктылыс 487 км кузя, бассейныс 17 200 км². Юыс тыртчӧ унажыксӧ сылан лымнас. Ыджыт ва апрель мӧд джынсянь июнь шӧрӧдз. Уссёсянь 318 км ылынаын ваыслӧн шӧркодь ыжда лоӧ 33 м³/сек мымда. Кынмӧ Сыктылыс окяб помын – нояб коста, оссьӧ апрель помын – май пондӧтчикӧ.
Медыджыт вожжес: Воктым, Тыбью, Ыджыд Визин (шульга вадорсяӧсь); Ныдыб, Лӧпъю, Пӧинга (веськыт вадорсяӧсь).
Сыктыв пондӧтчӧ Ойвыв мыссэз вылын, Коми Республика да Киров лапӧв визир дорын. Перво котӧртӧ рытвылӧ, уна вож ас пытшӧ босьтӧмӧн. Кывтытын кежӧ ойвылӧ.
Онтон Пёдор
Онтон Пёдор (1886-1937) – коми отир понда пессись, велöтись, небöг лэдзись, перем коми кыв вылö вуджöтісь, редактор.
Олантуй
Чужис Перем губерния Совкар уездісь Йöг волосьын, Поносова грездас. 1906’ восянь уджаліс велöтісьöн Вылісь Юсьваын да Йӧгын.
Дöсмуись медодзза война коста сар армияын, вöлі унтер-офицер.
1919’ годö велöтіс Мелюкинісь школаын. Вöлі виль коми гижöт аркмöтіссез коласын. Пессис öтласа Коми Республика понда. Этасянь сійö 1921’ годö арестуйтлöмась. 1920’ годдэзö юраліс Кудымкар районоын. Сы кипод увтын осьтöмась школаэз Патрукын, Мелюкинын, Девинын. Сёрöнжык велöтіс коми кыв сьöрті педтехникумын, уджаліс Перем коми небöг лэдзанын.
Онтон Пёдор йöзöтіс ассис кывбур медодзаа перем коми «Горадзуль» (1923) да лöсьöтіс меодзза самоучитель перем коми кыв сьöрті (1935).
Советтэза Союзын ыджыт террор коста сійö кутісö, мыждісö да 25.09.1937 вийисö. Нимсö сöстöмтöмась 1956’ юль 12’ лунö.
Небöггез
Онтон Пёдор лэдзис велöтчан да велöтан методика сьöрті небöггез:
Асторья олан
Иньыс Тупицына (Копылова) Акилина Петровна – коми велöтісь да методист.
Мӧс
Мӧс (Bos taurus taurus) — горт пода, горт ӧшкалӧн иньпӧв. Отир вӧдитӧны мӧссэз йӧлыс понда.
Горт ӧшкаыс (а сыкӧт и мӧсыс) лоӧ нимӧтчиссез классісь, вожьясянгыжаэз чукӧрись, кыксюраэз котырись, ӧшкаэз субкотырись, быльнӧй ӧшкаэз увтырись, вӧй ӧшкалӧн пӧлӧс.
Шӧрвож (Иньва усян ю)
Шӧрвож – неыджыт юок Перем ладорись Коми кытшын, Иньвалӧн шульга вож.
Шӧрвожлӧн кузяыс – 25 км. Бассейныс – 30 км² ыжда.
Ваыс кынмӧ октяб помын, а оссьӧ – апрель помын.
Медыджыт вожжес – Ичӧтвож, Ойвож.
Шӧрвож нима юэз эмӧсь и мӧділаын Коми му пасьта, шуам – Исывлӧн Шӧрвож
Март 30’ лун
Март (тулысодз) 30' лун — Григорий лунлыддян сьöрті, волöн 89-öт лун (воыс кö кассяна — 90-öт лун), во помöдз кольччö 276 лун.
Pinus culminicola
Pinus culminicola (Pinus culminicola) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 1.5-5 метра вылына да овлӧ 25 см кыза диаметрын. Пожум пантасьӧ Мексикаын.
Шайтанка (ю)
Юыс – ? км кузя. Бассейныс – ? км² ыжда.
Шайтанка уссёлӧ паныт сулалӧны грезддэз: Ыджыт Сидӧр да Учӧт Сидӧр
Вылісь Вовпа (Юсьва район)
Вылісь Вовпа (рочӧнжык Верхньӧй Волпа) — Перем ладорись Коми кытшын, Юсьва районсис Карпов посадмуын грезд (деревня).
Ним йылісь
Грездыс шусьö сідз, мыля сулалö Вовпа ю.
География
Грездыс сулалӧ Вовпа ю дорын.
Веськöтлан
Вылісь Вовпаыс пырӧ Карпов посадмуӧ.
Отир
Олӧны Вылісь Вовпаын уныжыксӧ Савельеввез да Никулиннэз.
Имайка (ю)
Имайка — неыджыт юок Перем ладорись Коми кытшын, Кӧсваӧ усян Лолӧглӧн веськыт вож.
Имайкалӧн кузяыс – ? км. Бассейныс – ? км² ыжда. Вадорыс нюрсялӧм.
Ваыс кынмӧ октяб помын, а оссьӧ – апрель помын.
Ю вылын эм ӧтік пос. Уссё дорын важ бараккез. Олан иннэз абуӧсь.
Коми кыв
Коми кыв — коми отирлӧн чужан кыв. Коми кыв аркмӧма Урал вужсянь да пырӧ чудь-йӧгра группаись перым кыввез увтырӧ. Медматын коми кыв дынӧ лоӧ удмурт кыв.
Баитіссезлӧн лыдыс – 311 сюрс гӧгӧр морт.
Коми кыв вылын баитӧны коми отир, кӧдна унажыксӧ олӧны Коми Республикаын, Перем ладорын да Киров лапӧлын. Одзжык этна муэз вӧлісӧ янсӧтӧмӧсь Кардор (Архангельск), Вологда, Вятка да Перем губернияэз коласын. Быдсӧн энія мувывторрез – коми отирлӧн горт. Татӧн и аркмӧмась коми кывлӧн диалекттэз.
Сійӧн, мыля кӧркӧся Кардор да Вологда губернияэзын коми отирӧс роччез шуисӧ зырянаӧн (ойвывся комиэз), а Вятка да Перем губернияэзын – пермяккезӧн (лунвывся комиэз), коми диалекттэсӧ велалӧмась янсӧтны кык ыджыт чукӧрӧ: зыряна коми да перем коми, кӧдна коласын эмӧсь мымдакӧ неӧткоддез кыв ладын да лексикаын.
Гижӧтыс коми кыв вылын аркмӧма XIV векӧ, кӧр Вежа Стефан (Перем Степан) лӧсьӧтӧма медодзза коми анбур да вуджӧтӧма роч да эллин кыввез вылісь вичкося тексттэз. Печатайтӧм небӧггезӧ коми кыввез да тексттэз пырӧны XVIII век пондӧтчикӧ. Медодзза коми грамматика да ыджыт коми кывкуд вӧлісӧ лӧсьӧтӧмӧсь 1785 годӧ Перемланьын. Быдсӧн комиӧн небӧггез пондасӧ лэдзны 1815 восянь (медодз зыряналаньын).
Коми нация аркмытӧдз коми отирыс гижӧмась быдкодь диалекттэз вылын, а 1920-30 воэзӧ Коми лапӧлын (ӧння Коми Республика) да ӧння Перем ладорись Коми кытшын нормируйтӧмась кык торья лыддьӧтан кыв: зыряналӧн коми кыв да перем коми кыв.
Ним
Сійӧн, мыля перем комиэз ассьыныс кывнысӧ зыряна моз жӧ шуӧны коми кыв, то перем комиӧн баитікӧ колӧ торйӧтны кык вежӧртас и шуаннэзӧн, мед сорасьтӧг вежӧртны, мый йылісь бысниыс.
Эта понда мийӧ коми кывнас шуамӧ коми отирлісь сёрнитан кыв быдсӧн, а зыряналісь коми кывсӧ сідз и шуамӧ: зыряналӧн коми кыв, нето зыряналӧн кыв, эд миянлӧ и сідз вежӧртана: зырянаыс тай сё ни комиӧсь.
Термин коми-перемяцкӧй кыв туйӧ босьтамӧ термин перем коми кыв. Этія шуанӧн вежӧртамӧ перем комиэзлӧн лыддьӧтан кыв.
Коми кывлӧн нимыс аркмӧма коми шуанісь. Коми шуаныслӧн вежӧртасыс коркӧ вӧлі ‘морт’. Баитны комиӧн, сідзкӧ, лоӧ ‘баитны морт моз’.
Кывлӧн вужжез
Унажык сы йылісь видзӧт: чудь-йӧгра кыввез
Коми кыв аркмӧма Урал вужсянь чудь-йӧгра кыввез коласын. Чудь-йӧгра кыввезӧн лыддисьӧны комиысся: удмурт кыв, мари кыв, мордва кыв (эрзя и мокша), вепс кыв, карел кыв, финн кыв, ижора кыв, вадья кыв, эст кыв, лив кыв, мадьяр кыв, ханты кыв да манси кыв. Медбӧрья куимсӧ пыртӧны йӧгра кыв чукӧрӧ, одззаэсӧ – чудь кыв чукӧрӧ. Чудь чукӧр пытшкын коми да удмурт аркмӧтӧны торья перым чукӧрок, нылӧн важ ай-маммез баитӧмась пӧ ӧтласа перым кыв вылын. Коми кыв да удмурт кыв жагӧника торйӧтчӧмась ӧтамӧдныскӧт миян эрася VIII вексянь.
Мукӧд коми шуаннэз коми да мӧдік чудь-йӧгра кыввезын.
Диалекттэз
Унажык сы йылісь видзӧт: Коми диалекттэз
Коми кывлісь диалекттэсӧ нимтӧны унажыксӧ ю ниммез сьӧрті, кытӧн коми йӧзыслӧн сія нето мӧд чукӧрыс олӧ. Туяліссез велалӧмась коми кылын торйӧтӧны перем коми да зыряна коми диалекттэз
Перем коми диалекттэзӧн лоӧны:
Вылісь Иньва, Улісь Иньва, Нердва да Ӧнь диалекттэз ӧтлаӧтӧны лунвыв перем сёрнитанӧ, Кӧсладор да Луп диалекттэз ӧтлаӧтӧны ойвыв перем сёрнитанӧ.
Мукӧд отирыс Нердвасӧ озӧ лыддьӧ торья диалектӧн, а сэтісь баснисӧ пыртӧны Вылісь Иньва диалект пытшкӧ. Бӧра, Кӧсладор диалектісь мукӧд туялісьыс торйӧтӧ Кӧчладор диалект, а Луп диалектісь петкӧтӧ торья Нӧрыс диалект.
Сійӧн, мыля Кӧсладор диалект вылын отир баитӧ и кынымкӧ грездын Кама ю дорын, мукӧдыс шуӧны сійӧ диалектсӧ Кӧсва-Кама диалект (Кӧчладор диалектсянь сійӧ торйӧтӧмӧн).
Зюзьдін диалект лыддисьӧ рытвыв перем сёрнитанӧн; кӧть и сія жӧ сёрнитанӧ позьӧ пыртны Луза-Лэтка да Сыктыв йыв диалекттэз. Мукӧдыс бӧра пыртӧ зюзьдін диалектсӧ лунвыв зыряна сёрнитанӧ.
Язьва диалектыс важынсянь лыддисис коми кывлӧн асыввыв перем сёрнитан туйӧ. Ӧні мукӧд отирыс озӧ пыртӧ сійӧ перем сёрнитаннэз коласӧ да лэбтӧны бы сылісь статуссӧ торья кылӧдз (коми-язьвинскӧй кыл пӧ миян).
Зыряна коми диалекттэзӧ пыртӧны:
Луза-Лэтка, Сыктыв йыв, шӧрӧт Сыктыв да Печора диалекттэсӧ ӧтлаын шуӧны лунвыв зыряна сёрнитанӧн.
Эжва горув, Емва, Удора да Изьва диалекттэсӧ лыддьӧны ойывыв зыряна сёрнитанӧн.
Сыктывдін да Эжва йыв диалекттэсӧ озӧ ӧтлаӧтӧ сёрнитаннэзӧ, мыля нія аркмӧмась мӧдік сёрнитаннэз сорлалӧмись.
Сыктывдін диалектсӧ мукӧдыс шуӧны Сыктывкар берд диалектӧн, но этадз шуаныс сьӧкытӧв, сысянь сійӧ и вежамӧ кокнитжыкӧн, вежӧртасыс тай кольччӧ сія жӧ.
Изьва диалектсӧ мукӧд отирыс лыддьӧны торья кыв туйӧ (изьва кыы), но этія «кыы» вылын ӧтік букварся нем абу гижӧма.
Коми анбур
Унажык сы йылісь видзӧт: Коми анбур
Коми орфография
Унажык сы йылісь видзӧт: Коми орфография
Шыэз
Унажык сы йылісь видзӧт: Коми сёрни шыэз
Быдсӧн важ вужья шуаннэзын пантасьӧны 33 торья шы.
Коми кылын сизим тыргора шы:
Шума шыэз: Пасйӧттэз таблича сьӧрті:
Коми кыв лад
Унажык сы йылісь видзӧт: Коми кыв лад
Коми кыввӧр
Унажык сы йылісь видзӧт: Коми кыввӧр
Кыв зоралӧм
Унажык сы йылісь видзӧт: Коми кывлӧн история
Изьва район
Изьва район — веськӧтлан юкӧт Коми Республикаын, республикалӧн дасвит районісь ӧтік.
Районыс аркмӧтӧм 1929 годӧ, юль 15 лунӧ.
Куйлӧ Изьва ю пӧлӧн да ойланяс, Изьва уссёланьын, Печора дорын. Изьва районыскӧт межаасьӧны Чилимдін район рытвылын, Ускар каркытш ойвылын, Печора район асыввылын, Уква каркытш да Сӧснагорт район лунвылын.
Районыс 18 420 км² ыжда. Оліссез – 20 сюрс морт гӧгӧр (2007 во). Отирись 85 % комиӧсь, баитӧны изьватас диалект вылын; 10 % – роччез.
Веськӧтлан шӧрин – Изьва посад, кӧдасянь Сыктывкарӧдз 544 км, а медматын кӧрттуй поз дынӧдз (Йираёльӧдзыс) – 102 км.
Районӧн веськӧтланӧ гижны: 169460, Изьва район, Изьва посад, Сӧвет туй, 45, факсыс (82140) 942-40. Район вылын юралісьыс – Дитятев Пётр Николаевич. Районісь советын веськӧтлісь Артеев Анатолий Иванович.
Янсалӧм
Веськӧтлӧм могись район ӧні янсӧтӧма 10 посадму вылӧ:
Олан иннэз
Изьва районын 34 оланін:
Васькина (Кӧчладор район)
Васькина — Перем ладорись Коми кытшын, Кӧчладор районісь Кӧч посадмуын неыджыт грезд (деревня).
География
Васькина грезд сулалö Кӧч посадсянь лунвыв-асыввылö 12,5 км ылынаын. Рытвылö Васькинасянь кык да джын километра ылынаын сулалö Сэпӧль грезд, асыввылö 5 км ылынаын адззам Гӧрдкурья посёлок.
Март 31’ лун
Март (тулысодз) 31' лун — Григорий лунлыддян сьöрті, волöн 90-öт лун (воыс кö кассяна — 91-öт лун), во помöдз кольччö 275 лун.
Шайтановка (ю)
Шайтановка – неыджыт юок Перем ладорись Коми кытшын, Кувалӧн шульга вож. Юыс – ? км кузя. Бассейныс – ? км² ыжда.
Ваыс кынмӧ октяб помын, а оссьӧ – апрель помын.
Шайтановка уссёын сулалӧ Васюк грезд.
Илля Вась
Илля Вась (, 1895–1981) – коми кывтуялісь, профессор, коми поэт.
Неокаллитропсис
Неокаллитропсис ( Neocallitropsis araucarioides ) — кипарис котырись лыса пу увтыр. Неокаллитропсис увтырӧ пырö 1 вид. Неокаллитропсис пантасьӧ Виль Каледонияын.
Ванеев Альберт Егорович
Ванеев Альберт Егорович (комиӧн Ёгор Альберт; 1933—2001) — коми гижись, коми литература туялысь, филология сьöрті кандидат (1963), Коми Республикаын отир поэт (1996).
Холотрикс
Холотрикс (Holothrix) –  Орхидея котырись  (Orchidaceae) быдмас увтыр. Холотрикс увтырӧ пырӧны 74 вид.
Аулосепалум
Аулосепалум (Aulosepalum ) – орхидея котырись быдмас увтыр. Аулосепалум увтырӧ пырӧны 6 вид. Аулосепалум пантасьӧ Америкаын.
Колорадоись пожум
Колорадоись пожум (Pinus edulis ) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 10-20 метра вылына да овлӧ 80 см кыза диаметрын. Пожум пантасьӧ Америкаись Ӧтлаасьӧм Штаттэзын (Колорадо, Юта, Аризона, Техас).
Мартынов Валерий Иванович
Мартынов Валерий Иванович (1933) — коми литература туялісь да критик, филология сьöрті кандидат.
Сахарова Марфа Александровна
Сахарова Марфа Александровна (комиöн Öльöксан Марпа; 1913-2004) — коми кыв туялісь, филология сьöрті кандидат (1954), Коми АССР-ись наукаын да техникаын заслуженнӧй уджалісь (1969).
Pinus johannis
Pinus johannis (Pinus johannis) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 4–10 метра вылына да овлӧ 50 см кыза диаметрын. Пожум пантасьӧ Ойвыв Америкаын.
Изъюров Анатолий Степанович
Изъюров Анатолий Степанович (1932–1966) — коми гижись. Гижис комиöн зыряна моз.
Мадонна (сьылісь)
Мадонна (Мадонна Луиза 'Вероника' Чикконе Ричи; Madonna Louise 'Veronica' Ciccone Ritchie) — этія Америкаса сьылісь.
Шать
Шать этӧ сьӧм Рочмуын, Беларусьын, Днестрдорын.
Космӧс (Юсьваӧ усян ю)
Космӧс (рочӧн Космоска) — неыджыт юок Перем ладорись Коми кытшын, Юсьвалӧн вож.
Ним (быдмас)
Ним ( Azadirachta indica ) — мелия котырись корья пу вид. Ним пантасьӧ Азияын.
Тима Вень
Тима Вень (, 1890-1939) — коми гижись, поэт, коми литератураын классик. Гижис комиöн зыряна моз.
Олантуй
Тима Вень чужис 1890' октяб 20' лунӧ Вӧлӧгда губерняись Сыктывдін уездын Помӧсдін посадас.
1908' годӧ экстернӧн видзис экзамен да лои велӧтісьӧн Пожӧгын. Сэк жӧ лӧсьӧтӧма быдмассэз йылісь да коми-роч.
1914' годӧ, мортӧс босьтӧмась сар армияӧ, мир пасьта одзза война коста Тима Вень Украинаын.
Октябся революция бӧрын В.Т. Чисталёв бертӧма гортӧ да дас вит во сьӧрна, 1918'-сянь 1933' годӧдз костіалыштӧмӧн велӧтіс челядьӧс горт школаын.
1920' воэз пондӧтчикӧ Тима Вень уджалыштiс Коми небӧг лэдзанінын, сы коста редактируйтӧма 16 небӧг.
1934' годӧ сія ветлӧма делегатӧн советскӧй гижиссез медодз ӧксянӧ, пантасьлӧма А. М. Горькӧйкӧт. ССРС-ись гижись котырын 1934' восянь.
Ыджыт террор коста, 1937' годӧ, гижисьӧс пуксьӧтӧмась дзескытінӧ сысянь, мыля «пропагандируйтӧма буржуазнöй идеология». 1939' октяб 13' лунӧ Тима Вень кулӧма Вылыс Чов тюрьмаын. Поэтсӧ дзебӧмась нимтӧм да, дзебаніныс ӧнӧдз абу адззӧм.
1956' годӧ мортсӧ кулöм бöрас реабилитируйтӧмась.
Гижöттэз
Тима Вень вӧлі стрась бур лирикӧн. Сія гижис сьӧлӧм вӧрзьӧтан  кывбуррез да висьттэз асланым Комиму да коми отир йылісь.
Литератураӧ Тима Вень локтӧма поэзия вуджӧтісьӧн. Эшӧ революция одзын сія вуджӧтӧма Иван Никитинлісь «Песня бобыля» (1908) да Алексей Кольцовлісь «Песня старика» (1909) кывбуррез.
Мир пасьта война коста том В. Т. Чисталёв гижӧма сэтшӧм стиккез, кыдз «Гут да ном» (1916), «Кöнкö веж турун пöвстын» («Кытӧнкӧ виж турун коласын», 1917).
Асйӧз война бöрын сія гижис «1919-öд во» поэма, висьттэз «Шог асыв», «Тшыг во», «Сартас би улын» да мый да.
Октябся революциялӧ 10-вося юбилей кежö Тима Вень лӧсьӧтіс поэмаэз «Ленин гу дорын» (1927) да «Му вежандыр» (1927).
Мыйнӧ, эм сылӧн кыввбуррез коласын и ӧтілунся гижӧттэз, кӧднӧ сія лӧсьӧтӧма сэкся веськӧтлан идеология сьӧрті: «Кодi гöрд му понда олö?», «Дубинушка», «19-öд во», «Важ олöм колльöдöм», «Том ёртлы», «Олан да вылан, Сöвет Коми му», «Юкмöсö» и мукöд. Эттшӧм гижӧттэз унакодь.
Тима Веньлӧн кывбуррес матынӧсь отир басни дынӧ, этадз коми муын баитӧны чериаліссез, вӧраліссез, няньбыдтіссез...
Кывбур «Поэзия артмöм» (1921–1922) гижöма карел-фин эпос ритмöн, дженыт, нёлись куим визёка кывбурöн:
1929' годӧ гижисьлöн чужис «Трипан Вась» висьт – коми литератураын медбур рассказзэзісь ӧтік.
Вöр-ва серпассэз йылісь да му вылын уджаліссез йылісь гижис сэтшöм кывбурресӧ, кыдз: «Тувсов вой» («Тулысся ой», 1920), «Кайла, видзöдла» (1921), «Гожöм пом» (1922) да мый да.
Отир буракодь тӧдӧны сылісь пьесаэз "Изкар" да "Ныв сетöм".
Тима Вень олан сьӧрна уна вуджöтiс сідзжӧ роч да дӧсмирись литература.
20' воэзӧ Тима Веньлöн гижöттэз (кывбуррес, висьттэс, очерккес) неетша петавлiсӧ быдкодь ӧктӧттэзын, унажыксӧ велӧтчиссез понда лыддьӧтан небӧггезын. Шуам, 1923' вося «Выль туйöд» хрестоматияын сылӧн  21 гижöт.
20' воэз мöд джынын да 30' воэзӧ гижись тшӧкыта публикуйтчӧма «Ордым» да «Ударник» журналлэзын. Ойвыв вöр–ва йылісь, туйвыв пасйӧттэз да некымын мукöд гижöт петiсӧ и «Вöрлэдзысь» газетаын.
Кордью (ю)
Кордью (сідзжӧ Кӧрддю, Гӧрддю) — неыджыт ю Перем ладорись Коми кытшын, Иньвалӧн шульга вож.
Ваыс кынмӧ октяб помын, а оссьӧ – апрель помын.
Медыджыт вожжес (шульгаланьсянь) – Буждӧмка, Ойвожка.
Ю дорын сулалӧны олан иннэз: Ганин, Юньга.
Сметанин Александр Франсович
Сметанин Александр Франсович (комиӧн Франс Ӧльӧксан; 1949—2010) — история туялісь, история сьöрті кандидат, Коми наука шöринісь Кыв, литература да история институтöн веськöтлісь (1996—2010), Коми Республикаись заслуженнöй уджалісь (1999).
Шаньшор (Кӧчладор район)
Шаньшор — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
География
Шаньшорыс сулалӧ Кӧч посадсянь лунвыв-рытвылӧ 19 км ылынаын, Янчер ю дорын.
Ордча грезддэз
Шаньшоркӧт ордчӧн, лунвылас, сулалӧ Усь Янчер посёлок да сы сайын трак кузяс ӧні отиртӧм ни Киршин грезд. Трак кузя эшӧ ылӧжык кӧ асыввылӧ мунан, 3-4 км ылынаын петас Гаинчи грезд. А сідзту Шаньшор гӧрӧр быдлаын сьӧд вӧр.
Отир
Шаньшорын оліссезлӧн лыдыс медбӧрья нёльдас годӧн чинӧма сизимпӧв. 2009 во пондӧтчикӧ татӧн олісӧ 19 морт, кӧдна видзисӧ 11 горт, кӧть эшӧ 1970 годӧ грездсис лыддисӧ 141 мортӧс.
Габов Иван Николаевич
Габов Иван Николаевич (сайним Иван Комсомольскöй, 1914–1941) — коми гижись. Гижис комиöн зыряна моз.
XXI нэм
XXI нэм (лыддьӧтнытӧ кыкдас öтікöт нэм) — век, кöда пондӧтчӧ Григорий лунлыддян сьöрті 2001' январ 1' лунö да помасьӧ 2100' декаб 31' лунӧ.
Надеев Алексей Николаевич
Надеев Алексей Николаевич (сайним Чард, 1895–1992) — коми гижись. Гижис комиöн зыряна моз.
Зоотрофион
Зоотрофион  (Zootrophion) –  Орхидея котырись  (Orchidaceae) быдмас увтыр. Зоотрофион увтырӧ пырӧны 15 вид. Зоотрофион пантасьӧ Медшöр да Лунвыв Америкаын.
Ауксопус
Ауксопус (Auxopus ) – орхидея котырись быдмас увтыр. Ауксопус увтырӧ пырӧны 3 вид. Ауксопус пантасьӧ Африкаын да Мадагаскарын.
Рохир Блокланд
Рохир Блокланд (, *1971, Дордрехт) — недерландскӧӥ лингвист, Уппсалаын чудь-йӧгра кыввез серти профессор (2014ʼ годсянь).
Олӧм да удж
Рохир Блокланд чужис 1971ʼ певраль 16ʼ лунӧ Дордрехт карын.
Мортыс велӧтчис Гронинген университетын, кытӧн лоис магистрӧн 1997ʼ годӧ, а 2005ʼ-ӧ Корнелиус Хассельблатт бердын дорйис докторскӧӥ диссертация. Сыбӧрын Р. Блокланд уджаліс доцентӧн, кытсалӧм доцентӧн, исследовательӧн Европаись кымынкӧ тыдалана вузын, ны коласын Таллинскӧӥ университет, Тартусскӧӥ университет, Грайфсвальдскӧӥ университет да А. Гумбольдт нима Берлинскӧӥ университет.
2005ʼ-2006ʼ годдэзӧ докт. Блокланд веськӧтліс чудь-йӧгра кафедраӧн Гронингенын (Корнелиус Хассельблатт бӧрсянь), а 2009ʼ-2010ʼ воэзӧ чудь-йӧгра кафедраӧн Гамбургскӧй университетын (Е. А. Хелимскӧй бӧрсянь). 2011ʼ годӧ сія пондіс уджавны кыввез исследуйтісьӧн чудь-йӧгра кафедраын Людвиг-Максимиллян нима Мюнхенскӧй университетас (Елена Скрибник бердын).
Р. Блокландыс велӧтӧ унажыксӧ чудскӧӥ, перемскӧӥ да саамскӧӥ кыввез. Медуна кад профессор сетӧ кыв документируйтӧмлы. Сійӧ интересуйтӧны ӧшан кыввез да учӧтик кыв формаэз.
Александровчи (Кудымкар район)
Александровчи — Перем ладорись Коми кытшын, Кудымкар районісь Белоёв посадмуын грезд (деревня).
Коми ниммез
Коми ниммез — коми отирлöн антропонимия.
Чучкöй кадся коми ниммез
Чучкöй кадö комиэз новйöмась увтыр ниммез, кöдналöн помын волі суффикс -ег нето -ог:
Pinus monophylla
Pinus monophylla (Pinus monophylla ) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 10–20 метра вылына да овлӧ 80 см кыза диаметрын. Пожум пантасьӧ Америкаись Ӧтлаасьӧм Штаттэзын да Мексикаын.
Хуллетия
Хуллетия (Houlletia) –  Орхидея котырись  (Orchidaceae) быдмас увтыр. Хуллетия увтырӧ пырӧны 19 вид. Хуллетия пантасьӧ Медшöр да Лунвыв Америкаын.
Орисабаись пожум
Орисабаись пожум (Pinus orizabensis) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 8-10 метра вылына да овлӧ 50 см кыза диаметрын. Пожум пантасьӧ Мексикаын (Орисаба).
Азадехделия
Азадехделия (Azadehdelia ) — орхидея котырись быдмас увтыр.
Косма ты
Косма ты — Коми Республикаись Чилимдін районын ты. Татчӧ лӧсьӧтӧмась ихтиология сьӧрті заазник.
Тыыс кулӧ Косма ю бассейнын, Нонбур грездсянь 184 км ылынаын. Ыждаыс – 12,6 км², кузя – 14 км, пасьта – 3–4 км, шӧрӧт пыдына – 3 метра, медджуджытін – 14 м.
Косма тыӧ усьӧ Засарайка ю.
Тыын олӧ быдкодь чери: пелядь, нельма, чир, сиг, ряпушка, ком, кельчи, ельчик, ёді, ёкыш, дарга, налим.
Косья (ю)
Косья — неыджыт ю Перем ладорись Коми кытшын, Кӧсвалӧн шульга вож.
Косьялӧн кузяыс – 25 км. Бассейныс – 187 км² ыжда.
Юыс кынмӧ октяб помын, а оссьӧ – апрель помын.
Медыджыт вожыс – Омен ю.
Косья уссёын сулалӧ Мараты посёлок.
Шведму
Ордчӧн Шведмукӧт куйлӧны: Суоми – асыввылас, Норвег – рытвылас, Данмарк (ва сайын) – лунвылас. Асыввылас Шведму петӧ Балты саридз дорӧ. Шведму пырӧ Ӧтласа Европаӧ (1995 во) да Шенген зонаӧ.
Техасісь пожум
Техасісь пожум (Pinus remota) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 3-10 метра вылына да овлӧ 40 см кыза диаметрын. Пожум пантасьӧ Америкаись Ӧтлаасьӧм Штаттэзын (Техас).
Коми отирлӧн сёян-юан
Коми отирлӧн сёян-юан — важынся традиция, кӧдӧ комиэз веккез сьӧрна берегитӧны. Отир ӧнӧдз бура тӧдӧны важ сёяннэсӧ да лӧсьӧтӧны нійӧ нимлуннэз кежӧ да гӧтрасяннэз кежӧ. Быд локтісь мортсӧ коми керкуын потшуйтӧны ас сёянӧн. Сідз бура тыдалӧ — комиэз видзӧны ассиныс сёян традицияэз.
Сёян культура
Сёйлісӧ коми отир пыр ӧтік кадӧ. Лунтырӧн сёйлісӧ нёлись: асывнас, луннас, лунся сёйӧм да ужын коласын вӧлі павжун, рытнас — ужын. Кӧслуналісӧ комиэс етша, но тӧдісӧ кӧслун да ульлун сёян.
Кослунся сёян
Кӧс сёяныс вӧлі — лёнісь да пышись виӧн сорлалӧм рок (каша), пӧжӧм тшакьяшыд, пуӧм да жаритӧм картов, кӧс виӧн сорлалӧм кушман, суслоӧн да ырӧшӧн пӧжӧм сёртни, зӧрись пуӧм ляз (кисель), ягӧддэзісь керӧм юан.
Ульлунся сёян
Кӧслуналӧм бӧрсянь сёйисӧ чериись да яйись пуӧм да пӧжӧм сёян, черинянь, пельняннез, тупӧссез. Берся сёян лӧсьӧтлісӧ вежалуннэз кежӧ: яяшыд, няняшыд, нӧкьяйӧв, мичӧтӧм кольттез, тупӧссез да мый да. Масленича кежӧ пӧжалісӧ блиннэз, Благовещеннё кежӧ — кай кодь нянь. Казьтісяннэз кежӧ лӧсьӧтлісӧ чериняннез, пельняннез да тупӧссез изӧм идісь да нӧкись. Медуна сёянсӧ лӧсьӧтлісӧ гӧтрасян кежӧ да Семик кежӧ.
Пельняннез
(Унажык видзӧт Пельнянь)
Коми отир сёянсис йӧзыс бура тӧдӧны пельняннез. Кыдз шуӧны кывтуяліссез, сія кылыс шогмис кык торись — пель да нянь кыввезісь.
Вӧрись ӧктана сёян
Сёянаныс комиэз паськыта пыртӧны ӧктӧм ягӧд, тшак, турун. Турун сёянсис отирыс медуна ӧктӧны пистик да пикан.
Юаннэз
Ассяма коми юаннэзсис быдыслӧ тӧдсаӧсь чуж пизись керӧм сур да рудзӧга-зӧрья пизись — ырӧш. Ӧнӧдз этнӧ юаннэсӧ лӧсьӧтӧны быд вежалун кежӧ.
Сёян лӧсьӧтӧм да сёян доззэз
Сёянсӧ комиэс тшӧкжыка пӧжисӧ да пуисӧ горын. Коліс кӧ лӧсьӧтны сёянсӧ перыта, сэк пуисӧ дорӧм куим кока таганка вылын, кӧда увтын вадзӧтлісӧ чаг-ёг. Сёян да пуан дозсӧ лӧсьӧтлісӧ быд грездын (деревняын) асланыс мастеровӧйез.
Базар вылын позис небны гӧрд сёйись, пуись да кӧртісь керӧм бекӧр-пань да дозмук (посуда). Быд керкуын вӧлісӧ пожум вужись да банісь керӧм доззэз. Унажыксӧ ныын видзисӧ пизь да сю, косьтӧм ягӧд да тшак, сов. Быдлунся сёян понда дыр видзисӧ сэтшӧм дозсӧ.
Сёрӧнжык, XIX век помын, вежалуннэз коста сёянсӧ пызан вылӧ пондісӧ ваявны стеклоись да фаянсісь керӧм дозын. Бура олісь отирыс дознысӧ видзисӧ керӧм шкап-посудниккезын.
Инта каркытш
Инта каркытш — веськӧтлан юкӧт Коми Республикаын, республикалӧн вит каркытшшезісь ӧтік.
Коми отирлӧн сёян-юан
Ӧння сёянпӧлӧс
Ӧння кадӧ асланым коми сёян культураын лоисӧ вильмоза лӧсьӧтӧм блюдоэс. Сідз верданіннэзын, кафеэзын да рестораннэзын позьӧ адззыны — «кулич по-кудымкарски», «плюшки по-юрлински», «биточки по-гайнски», «жаркое по коми-пермяцки», «ырӧш по-кочёвски», «сур по-современному» да мый да.
Инта каркытш
Шӧрин – Инта карын.
Аркмӧтӧм 1953 годӧ.
География
Инта каркытшыслӧн ыждаыс 30 100 км². Куйлӧ сія Коми му ойвыв-асыввылын. Ордчӧн сыкӧт куйлӧны: ойвылын – Яраннэзлӧн асвеськӧтлан кытш, ойвыв-асыввылын – Вӧркута каркытш, лунвыв-асыввылын – Йӧгралӧн асвеськӧтлан кытш, лунвыв-рытвылын – Печора район да ойвыв-рытвылын –Ускар каркытш.
Отир
Олӧны Инта каркытшын 40 032 морт (2007), ны коласісь Инта карын 33 442 морт.
Веськӧтлӧм
Инта каркытш вылын юралісьыс Вейгандт Владимир Филиппович. Веськӧтланыслӧн адрес: 169840, Инта кар, Горькӧй туй, 16. Факсыс: (82145) 617-65.
Оланіннэз
Инта каркытшӧ пырӧны: ӧтік кар (Инта), кык карок (Вылыс Инта да Кожым), ӧкмыс посёлок, куим посад да кыкьямыс грезд.
Агишев Никита Матвеевич
Агишев Никита Матвеевич (19?? – 1937) – Коми кытш советтэзын функционер, окрисполкомын юралісь.
Чужис öння Юсьва районісь Питер грездын. 1925'-1927' годдэзö кысъяліс Гöрд Армияын. Демобилизуйтчöм бöрын уджаліс Коми кытшись вöр индустрияын. 1930' годсянь совет аппаратын. Уджаліс юралісьöн Кимина сельсоветын, веськöтлісьöн удж сьöрті юкöтын Окрисполком бердын. 1932'-1934' воэзö юраліс Кудымкар райисполкомын, веськöтліс ОкрЗУ-öн.
1934' декаб 30' лунсянь 1937' сентяб 3' лунöдз Н. М. Агишев вöлі юралісьöн Перем коми окрисполкомын.
1937' октяб 26' лунö Матьвей Микитöс арестуйтöмась да 1938' август 8' лунö шуöмась вийны. 1957' юль 16' лунö нимсö сöстöмтöмась.
Котелинка (ю)
Котелинка — неыджыт юок Перем ладорись Коми кытшын, Кӧсваӧ усян Лолӧглӧн шульга вож.
Котелинкалӧн кузяыс – ? км. Бассейныс – ? км² ыжда.
Ваыс йысялӧ октяб помын, а оссьӧ – апрель помын.
Ю дорын олан иннэз абуӧсь.
Баталова Раиса Михайловна
Баталова Раиса Михайловна (перво гишшис Боталова; 1931- 17.01.2016) — коми кыв туялісь, филология сьöрті доктор (1998).
Олантуй
Чужис 1931' август 10' лунö Перем ладорись Коми кытшын, Юсьва районісь Рудак грездас. 1954'-1959' годдэзö велöтчис Сыктывкарын, Коми пединститутас. Сыбöрын сія муніс овны Мöскваö, кытöн 1959'-1962' воэзö аспиранталіс СССР-ись НА-лöн Кывтуялан институтын, 1962' годö дорйис диссертация "Оньковский диалект коми-пермяцкого языка" да 1963' восянь öнöдз уджалö сія жö институтын.
Туялöммез
Раиса Михайловна туяліс перем коми диалекттэз. 1959-1992 воэзö сія вöлі öтка специалист этія сфераын. Р. М. Баталова öктöма уна материал, но тексттэз публикуйтöм öті-öті. Ассис нёджöв коми диалектология вылö, сія изложитіс специальнöй изданнёэзын.
Сія торйöтіс Кöчладор диалект Кöсладор диалектісь да Луп сёрниын адззис кык диалект - Лупйылісь да Нöрысісь.
Коми кывлöн Язьва диалект сы сьöрті пырö перем коми диалекттэз коласö.
Идеяэз
Р. М. Боталова синöн оз адззы коми зырянасö. Этасянь сія лыддьö коми отирсö кык торья народöн. Сы сьöрті перем комиэз да коми зыряна первосянь жö аркмöмась да пыр олöмась торйын.
Велöтчиссез
Р. М.Баталова готовитіс öтік специалистöс коми кыв сьöрті. Сы бердын велöтчис Лобанова Алевтина Степановна.
Муюгыт наукаын
1979' годсянь Р. М. Баталова состоитö иностраннöй членöн Финно-угорскöй обществоын (Хельсинки, Суоми)
Хоббиэз
Раиса Михайловна занимайтчö нетрадиционнöй медицинаöн. Участвуйтö Рериховскöй движеннёын.
Небöггез
Р. М. Баталовалöн петіс вит ыджыт небöг:
Нысся öтлаын А. С. Кривощёкова-Гантманкöт Р. М. Баталова лöсьöтіс "Коми-пермяцко-русский словарь" (М., 1985) да "Коми-пермяцкöй орфографическöй словарь" (Кудымкар, 1966; мöд изданнёыс – Кудымкар, 1992).
Раиса Михайловна гижис сотняся унажык научнöй статья.
Мӧсква
Мӧсква — Роч мулӧн канкар, Роч Федерация видзантор.
Роч канму понда Мӧсква – быдӧс. Татӧн чукӧртӧмӧсь роч политика, культура, наука да бизнес зорӧтан медыджыт выннэз.
География
Карыс сулалӧ Ока да Волга юэз коласын, сэтчин, кытӧн ӧтлаасьӧны Смоленск-Мӧсква вылынін (рытвылын), Мӧсква-Ока волькытін (асыввылын) да Мещёра улынін (лунвыв-асыввылын).
Мувывторыс – 1.091 км², сыись ыджытжык торыс куйлӧ Мӧсква гӧгӧртан авто туйкытш пытшкын (МКАД).
Карыс куйлӧ Мӧсква ю кыкнан ладорын. Сысся карӧттяс котӧртӧны и мӧдік юоккез: Сходня, Химка, Пресня, Неглинная, Яуза, Нищенка, Сетунь, Котловка, Городня. Унажык нія юэзісь кар кузя котӧртӧны му пытшкӧт – трубаэзӧт.
Отир
Олӧны Мӧскваын 13 197 596 морт (2017).
Янсалӧм
Мӧсква янсӧтӧма дас кытш вылӧ. Шӧрӧт кытшыс куйлӧ карыслӧн важся шӧринас. Мӧдік кыкъямыс кытш куйлӧны сы гӧгӧр, кыдз авто туйкытш пытшкын, сідз и сы сайын. И токӧ ӧтік кытш (Зеленоград) куйлӧ быдӧнныссянь торйӧн.
Ойвыв-рытвыв кытшын эмӧсь татшӧм районнэз: Куркино, Митино; ойвыв-асыввыв кытшын – Севернӧй карок, Асыввыв кытшын – Выхино, Жулебино; Лунвыв-рытвыв кытшын – Ойвыв да Лунвыв Бутово.
Нысся Москва кармуын лыддиссьӧны сы гӧгӧр куйлан каррез: Зеленоград, Внуково, Толстопальцево, Рублёво, Некрасовка, Люберцы, Одинцово, Видное, Долгопрудный, Мытищи, Королёв, Балашиха, Реутов, Химки.
Веськӧтлан
Мӧсква кар вылын юралісьыс шусьӧ Мӧсква карись веськӧтланын юралісь – карлӧн мэр. Уна во эта пост вылын пукаліс Лужков Юрий, 2010' окябсянь мэралӧ Собянин Сергей. Туйдӧттэз Мӧсква понда лэдзӧ Карись Дума. Сэтчӧ пырӧны 35 депутат, кӧднӧ бӧрйӧны 4 во кежӧ.
Культура
Карын быдсӧн 121 театр. Ны коласын Учӧт театр да Ыджыт театр, Кужӧт театр, Таганка театр.
Мӧскваын эмӧсь вылісь тшупӧта 94 кыным велӧтчан керку (29-а – университеттэз), 1 433 школа, 147 училищё да техникум, 1 820 челядьсад.
Йӧз олан
Мӧскваын уджалӧ 807 мымда ӧтувтчӧм.
Роч канкарын арккредитируйтӧм 138 посолкерку, 35 сюрс визирсайся уджкеранін.
Петукӧв (Кӧчладор район)
Петукö́в  — Перем ладорись Коми кытшын, Кӧчладор районісь Пелым посадмуын грезд (деревня).
География
Петукӧвыс сулалӧ Кӧч посадсянь ойвылӧ 10 км ылынаын.
Туркин Адольф Иванович
Туркин Адольф Иванович (комиӧн Кöсты Вась Миш Öдöль; 1936-1996) — коми кыв туялісь, филология сьöрті доктор (1989).